b'\n_START_ARTICLE_\nPsykomotorisk terapeut\n_START_PARAGRAPH_\nDen psykomotoriske terapeut arbejder med sundhedsfremme, forebyggelse af fysisk og psykisk sygdom, undervisning, behandling og rehabilitering. Psykomotoriske terapeuter var indtil 2010 kendt som afsp\xc3\xa6ndingsp\xc3\xa6dagoger. Uddannelsen til Psykomotorisk terapeut er en offentlig anerkendt uddannelse i Danmark. Studiet tager 3,5 \xc3\xa5r og efter afgangseksamen bruger titlen Professionsbachelor i Psykomotorik og Afsp\xc3\xa6ndingsp\xc3\xa6dagogik. Der findes to skoler i Danmark: Psykomotorikuddannelsen i Hiller\xc3\xb8d under UCC, samt Psykomotorikuddannelsen i Randers under VIAUC. Der optages studerende efter den koordinerede tilmelding (KOT) og der er studiestart 2 gange \xc3\xa5rligt._NEWLINE_Psykomotorisk terapi er integrationen af krop, psyke, erkendelse og handling. Hele personligheden involveres i behandlingen, hvor det centrale er samspillet mellem den kropslige behandling, oplevelsen af kroppen, personligheden og ressourcerne._NEWLINE_De Psykomotoriske Terapeuter organiserer sig i DAP \xe2\x80\x93 Danske Psykomotoriske Terapeuter (tidligere Danske Afsp\xc3\xa6ndingsp\xc3\xa6dagoger)'